Beşik (Əhməd Cavad)
Yeni doğmuş bir körpəyə 
Qul olur, qollanır beşik! 
Neçin sevinməsin, nəyə 
Sevinir, sallanır beşik! 

Bizi gülüb dindirməyə,
Gələn körpə ağlar niyə?
Bir at istər mindirməyə,
At olur, çullanır beşik!

Uzaq bir yol, yalnız ana...
Könül kömək umar ona.
Yalvarmadan ona-buna 
Yar olur, yollanır beşik!

Babanın alnının təri 
Qurumazsa, vardır yeri.
Məmədən süd əmənləri 
Aldadır, allanır beşik!

Bacamızdan çıxan duman 
Deyir halım deyil yaman.
Evdə uşaq doğan zaman 
Şən olur, dallamr beşik!

Beşik baxmaz heç bir kəsə,
Qulaq verir gələn səsə.
Nənə bir nəğmə söyləsə,
Yel olur, yellənir beşik!
Çakva, 1917, ivul
1917-ci ilin şeirləri